О Т Ч Е Т

за дейността на Народно читалище „ Просвета-1938 „ с. Кочан през 2022

 година

 Многообразната организационно- масова,културно-просветна,библиотечна,художествено-творческа,информационно-образователна,спортна,административно-стопанска и друга дейност на читалището през годината бе насочена в изпълнение решенията на общото събрание,насоките на 35-я конгрес на СНЧ,задачите произтичащи от ЗНЧ и Устава. Традиционно своевременно всичко това бе планирано,организирано и осъществено,посредством утвърдените методи, подходи,форми и средства за постигане на по добри резултати в общо-читалищния живот. Въпреки негативните явления и последствия от Ковид- пандемията през последните години,читалищното ръководство,оперативния екип съумя сравнително и ефективно да навлезе и организира основната и текуща дейност на местното читалище. Разбира се и сега имахме една обща и благородна цел и мисия – утвърждаване приноса,ролята,авторитета и влиянието на читалището в целокупния обществен и културен живот на селото и общината. През годината обществено-масовата,културно-просветна работа бе наситена с редица мероприятия,инициативи,творчески срещи,изяви,чествания,отбелязване на бележити дати и годишнини,уреждане на кътове и витрини,изложби,агит-табла и пр. залегнали в годишния календарен план. Естествено най значимо общоселско мероприятие бе „ Празника на моето село”,18-я традиционен турнир по футбол на 3-ти май, в които взеха участие много самодейци и спортисти.

 С добри постигнати успехи можем да се похвалим с художествената читалищна самодейност. Женската фолклорна певческа и танцова група взеха участия в коледно-новогодишните празнични концерти в Кочан и Сатовча, празничния концерт-спектакъл на 3-ти май, Гергьовденския празник в Сатовча,традиционния Ваклиновски събор,събора в гр. Доспат,Областния фестивал на танца в Благоевград, 16-я събор „ Пирин пее”, международния фолклорен фестивал в с. Брезница,общ. Гоце Делчев,празничен концерт по случай „Байрям „. Навсякъде представихме местни автентични песни и танци, за което получихме и грамоти. Отново с тревога трябва да споделим,че тук нещата не изглеждат надеждно, липсва желание, интерес и мотивация у младите хора да пеят и да владеят някои музикални инструменти. Намалиха и индивидуалните изпълнители,поради различни причини . А така също продължава не доброто положение с местен оркестър,които ползваме от вън. Със задоволство и надежда отчитаме работата на детската танцова група ,като школата по народни танци функционира целогодишно. Наложителни са бързи, общи административни мерки от всички нас – читалище,училище и Кметството за постигане на бъдещи успехи в художествената самодейност в опазване и продължаване на

добрите традиции в местни я автентичен фолклор,танци и обичаи.

 По добри резултати през годината бележи библиотечното обслужване. Общия библиотечен фонд възлиза 15.383 т. литература по вид и съдържание. От тях ново-набавен литература е 53 т.,която е дарение на два пъти от наша позната г-жа Емилия Тенева от гр. Бургас на която сме и изпратили благодарствени писма. Общо посетители в библиотеката и читалнята – 3.400 от тях за дома – 1.507 и в читалнята – 1.893. В организираните събития в библиотеката взеха участие 132 потребители – срещи с автори,презентации,агит-табла,витрини ,кътове, рецитали и др.

 А така също най-вече беше извършен текущ ремонт на библиотеката.

 Организационно-управленска, административно-стопанска и финансова дейност се осъществява на база нормативни и законови документи. Продължава добрата утвърдена традиция – партньорството и връзката с Общината, МК,СНЧ,фондации,сродни читалища и др. Читалищното настоятелство периодично провеждаше своите заседания,разглеждайки и вземайки своевременни решения по съответните направления от читалищната дейност. Общо-читалищния съюзен живот е на ниво, постоянно поддържаме връзка с членовете на ръководните органи, членовете,приятелите и активистите, включвайки ги в общите инициативи и мероприятия на читалището. С получената държавна и общинска субсидия по стандарт,която е само за работни заплати и осигуровки, успяваме да покрием и нашите текущи битови разходи – ток,вода, транспорт,канцеларски материали,хонорари и пр. Цялостната и многообразна читалищна дейност се организира и провежда в изпълнение на задачите и целите в ЗНЧ,такива на МК,СНЧ и общината. Както до сега така и занапред ще продължим да работим всеотдайно и резултатно задоволявайки духовните и културни потребности на хората . Основна и ежедневна наша задача,цел,мисия и отговорност е читалището да продължи да бъде любимо място за всички,утвърждавайки неговата роля, място и принос в цялостния обществено-икономически и културен живот на селото и общината.

 Нека с общи усилия и грижи да продължим читалищното дело.